Obama, gati për të marrë Çmimin Nobel të Paqes
Presidenti Obama ka thënë se nuk është i sigurt nëse ka bërë aq sa për ta merituar një nder kaq të madh
Dhënia e Çmimit Nobel zotit Obama ishte e papritur për të gjithë. Madje dhe vetë presidenti u habit. Një anketë e re tregon se pjesa dërrmuese e amerikanëve janë dakord me këtë. Peter Brown është drejtor i anketës së Universitetit Quinnipiac në të cilën janë pyetur 2,300 amerikanë për Çmimin Nobel. Vetëm 49% e demokratëve, thotë ai, janë dakord me çmimin. Këto opinione shprehen edhe mes qytetarëve të thjeshtë. Edhe zoti Obama e pranon këtë. Ai ka thënë se ndonjëherë Nobeli nuk jepet për një arritje të caktuar për t’i dhënë shtytje çështjeve të caktuara. Shtëpia e Bardhë thotë se fjalimi që Presidenti Barak Obama do të mbajë në Oslo do të trajtojë këto tema. Por, tha zëdhënësi Robert Gibbs, Presidenti do të flasë edhe për realitetin e të qenit një laureat i Çmimit Nobel të paqes ndërkohë që udhëheq një vend në luftë. Lufta është një peshë në shpatullat e Obamës tani që ai hyn në radhët e njerëzve të shquar që kanë marrë këtë çmim, burra e gra si Nelson Mandela, Martin Luther King dhe Aung San Suu Kyi. Ai e di se arritjet e tij nuk mund të krahasohen me ato të tyret por ka lënë të kuptohet se ky çmim për të ka të bëjë më shumë me nocionin e shpresës. //ii